|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ОСМИ |
| **ШКОЛА:** |
| **НАСТАВНИК:** |
| **ДАТУМ:** |
| **РЕДНИ БРОЈ ЧАСА У ШКОЛСКОЈ ГОДИНИ: 35** |
| **НАСТАВНА ТЕМА:** Друштвено-географске одлике Србије |
| **НАСТАВНА ЈЕДИНИЦА:** Механичко кретање становништва (миграције) |
| **ТИП ЧАСА:** обрада |
| **ЦИЉ ЧАСА:** Усвојити знања која се односе на миграције становништва Србије у прошлости и садашњости, као и њихове врсте. |
| **ЗАДАЦИ ЧАСА:** Упознати ученике са врстама миграција које се обављају на нашим подручјима. Упоредити старе и савремене миграције и уочити разлоге њихових обављања. Указати на важност праћења података о кретању становништва. Развијати способности сналажења на географској карти, као и разумевање читања бројчаних података који се односе на миграције становништва. Подстицати развој логичког мишљења и разумевањe прочитаног текста. Развијати љубав према својој земљи и жеље за њеним упознавањем. Подстицати самосталан рад и излагање ученика, коришћењe литературе. |
| **ОЧЕКИВАНИ ИСХОДИ: По завршетку часа ученик ће:**   * моћи да наведе основне одлике становништва Србије. * моћи да дефинише појаам миграције. * моћи да објасни разлоге дешавања миграција и да покаже на карти правац њихових кретања. * моћи да упореди старе и нове миграције и да упореди разлоге њихових одвијања. * моћи да се самостално сналази и чита садржај географске карте. |
| **СТАНДАРДИ И НИВОИ ЗНАЊА:**  **Основни ниво** ГЕ. 1.3.1. Познаје основне појмове о становништву и насељима и уочава њихов просторни распоред. Ученик познаје основне демографске појмове (број становника своје земље, миграције и врсте миграција).  [ГЕ. 1.4.1. Препознаје основне друштвене одлике наше државе](http://portal.ceo.edu.rs/question/preview.php?continue=1&courseid=7&id=2509) (појам избеглица).    **Средњи ниво** ГЕ. 2.1.3. Објашњава географске појаве и процесе који су представљени графиконом, табелом и шемом у уџбенику. ГЕ. 2.3.1. Разликује и објашњава кретање становништва и структуре становништва, као и врсте и узроке миграција.  [ГЕ. 2.1.4. Приказује понуђене географске податке на немој карти картографским изражајним средствима (бојама, линијама, простим геометријским знацима, симболичким знацима...)](http://portal.ceo.edu.rs/question/preview.php?continue=1&courseid=7&id=2518).  **Напредни ниво** ГЕ. 3.3.1. Објашњава утицај природних и друштвених фактора на развој и размештај становништва. Анализира географску карту и доноси закључке о везама природне средине и размештаја становништва Србије. Ученик је у стању да објасни узроке и последице миграција, висинe природног прираштаја, дужинe животног века становништва. Повезује демографске појаве са степеном привредне развијености. |
| **КЉУЧНИ ПОЈМОВИ:** механичко кретање становништва, мигрант, миграционе струје |
| **ОБЛИЦИ РАДА:** фронтални, (индивидуални) |
| **МЕТОДЕ РАДА:** дијалошка, монолошка, демонстрациона, илустрациона, рад на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОМПЕТЕНЦИЈЕ:** историја, информатика, математика |
| **ТОК ЧАСА:** |
| **Уводни део часа ( минута):** 5 минута |
| * **Поновити** наставне садржаје који су **обрађени** на претходном часу. (***Понављање*** *може да се* ***обави*** *усменим путем или* ***радом*** *на задацима у е уџбенику.*) * **Провера** тачности **урађених** задатака (*ученици могу да* ***размене*** *радне свеске и да један другом* ***прегледају*** *и* ***утврде*** *тачност* ***урађених*** *задатака*). |
| **Главни део часа ( минута):** 35 минута |
| * **Дефинисати** и **објаснити** усменим путем појам миграције. * **Упознати** ученике са врстама миграција. * **Уочавати** разлике између разних врста миграција. * **Објаснити** разлоге обављања миграција. * **Прочитати** ученицима текст из поглавља Старе миграције. * **Уочити** и **издвојити** из прочитаног текста најзначајније миграције Срба у периоду 15–19. века. * **Анализирати** и **означити** кретања Срба у оквиру старих миграција на географској карти Европе. * **Упознати** ученике са савременим миграцијама нашег народа од средине 20. века и **разјаснити** разлоге њиховог **обављања**. * **Објаснити** разлоге стихијних миграција у послератном периоду. * **Објаснити** појам сезонских и дневних миграција и **уочити** сличности и разлике између њих. * **Дати** примере ових врста миграција, из свакодневног живота и **објаснити** разлоге њиховог обављања. |
| **Завршни део часа ( минута):** 5 минута |
| * На немој карти Србије **обележити** правце кретања Срба у време старих миграција. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Миграције становништва Србије  – Миграције представљају пресељавање становништва ради задовољавања различитих потреба;  – Врсте миграција: организоване (планске), стихијне, принудне, сезонске, дневне, старе, савремене;  – Разлози миграција: ратови, слаба привредна развијеност, верски сукоби, природне непогоде;  – Старе миграције: Динарска, Косовско-метохијска, Вардарско-моравска струја;  – Савремене миграције: 1945. године исељавање Немаца и насељавање становништва из БиХ, Црне Горе, Хрватске, Македоније, Косова и Метохије;  – Стихијне миграције – из села у градове;  – Сезонске миграције су привремено пресељавање становништва ради обављања сезонских послова у пољопривреди и грађевинарству;  – Дневне миграције се одвијају свакодневно од места становања до места рада или школовања. |
| **ЕВАЛУАЦИЈА ЧАСА:** |
|  |
| **ЗАПАЖАЊА НАСТАВНИКА:** |
|  |