|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ОСМИ |
| **ШКОЛА:** |
| **НАСТАВНИК:** |
| **ДАТУМ:** |
| **РЕДНИ БРОЈ ЧАСА У ШКОЛСКОЈ ГОДИНИ: 50** |
| **НАСТАВНА ТЕМА:** Друштвено-географске одлике Србије |
| **НАСТАВНА ЈЕДИНИЦА:** Шумарство, лов и риболов |
| **ТИП ЧАСА:** обрада |
| **ЦИЉ ЧАСА:** Стећи основна знања о одликама шумарства, лова и риболова у нашој земљи. |
| **ЗАДАЦИ ЧАСА:** Усвојити појам шумарства, лова и риболова и његовог значаја за Србију. Уочити и објаснити утицај природних и антропогених фактора на развој шумарства. На географској карти показати заступљеност шума у нашој земљи. Изложити перспективе коришћења шума у Србији. Подстаћи ученике на размишљање о степену утицаја шума на живот и здравље људи, као и на њихово очување. Развијати логичко мишљење. Развијати љубав према својој земљи и жељу за њеним упознавањем. Подстицати самостални рад и излагање ученика, коришћења литературе. |
| **ОЧЕКИВАНИ ИСХОДИ: По завршетку часа ученик ће моћи да:**   * објасни појам шумарства, лова и риболова. * навести и објаснити значај шумарств, лова и риболова у нашој земљи. * издвојити производе које дају шумарство, лов и риболов. * покаже на географској карти заступљеност шума у нашој земљи. * наведе перспективе развоја шумарства, лова и риболова у Србији. |
| **СТАНДАРДИ И НИВОИ ЗНАЊА:**  **Основни ниво** ГЕ. 1.3.2. Дефинише појам пољопривреде и препознаје пољопривредне гране. [ГЕ. 1.4.1. Препознаје основне друштвене одлике наше државе](http://portal.ceo.edu.rs/question/preview.php?continue=1&courseid=7&id=2509) (зна најважније пољопривредне производе, грана пољопривреде наше земље...). Зна значај шума за привреду наше земље (грађа, намештај, папир...).    **Средњи ниво** ГЕ. 2.1.3. Објашњава географске појаве и процесе који су представљени графиконом, табелом и шемом. Ученик може на основу шеме из уџбеника да наведе и објасни разлике између сектора, делатности и грана привреде, као и основне карактеристике шумарства.  [ГЕ. 2.1.4. Приказује понуђене географске податке на немој карти картографским изражајним средствима (бојама, линијама, простим геометријским знацима, симболичким знацима...), графиком, табелом и схемом](http://portal.ceo.edu.rs/question/preview.php?continue=1&courseid=7&id=2518).  [ГЕ. 2.4.1. Описује друштвене одлике наше државе, наводи њене привредне](http://portal.ceo.edu.rs/question/preview.php?continue=1&courseid=7&id=2513) делатности и разврстава их у секторе привреде. Наводи регије у којима је развијено шумарство.  **Напредни ниво** ГЕ. 3.3.2. Објашњава утицај природних и друштвених фактора на развој шумарства. Ученик разуме и објашњава значај природних (рељеф, клима) и друштвених (сеча шума и пошумљавање) услова за развој шумарства. [ГЕ. 3.4.1. Објашњава географске везе (просторне и каузалне, директне и индиректне) и законитости (опште и посебне)](http://portal.ceo.edu.rs/question/preview.php?continue=1&courseid=7&id=2520) – утицај хоризонталне и вертикалне зоналности на размештај шума у нашој земљи. |
| **КЉУЧНИ ПОЈМОВИ**: шумарство, лов и риболов |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, демонстрациона, илустрациона, рад на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОМПЕТЕНЦИЈЕ:** биологија |
| **ТОК ЧАСА:** |
| **Уводни део часа ( минута):** 5 минута |
| * **Поновити** поделу привреде на секторе и привредне делатности. * **Анлизирати** однос шумарства са осталим привредним делатностима. |
| **Главни део часа ( минута):** 35 минута |
| * **Дефинисати** и **анализирати** појам шумарства, лова и риболова. * **Показати** на географској карти Србије које територије наше земље се налазе под шумама, ловне површине, реке и рибњаци. * **Упознати** ученике са врстама дрвећа која расту у нашим шумама. * **Разговарати** о развоју шумарства и задатака које обавља на територији наше земље. * Начини искоришћавања шума могу да се **обраде** текст методом из Уџбеника. * **Излагање** ученика и **анализа** прочитаног текста. * **Поновити** појам шумског и екосистема вода (корелација са биологијом). * На немој карти Србије **обележити** територије које су под шумама, веће реке, језера и рибњаке. * **Разговарати** о значају шума за живот човека. |
| **Завршни део часа ( минута):** 5 минута |
| * **Одговорити** на питања која се налазе на крају лекције. * **Утврђивање тачности** урађених задатака. * *Ученици* ***раде самостално*** *без помоћи наставника. У раду могу* ***да користе*** *Уџбеник.* |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Шумарство, лов и риболов   * Шумарство обухвата неговање, подизање и искоришћавање шума. * 2,4 милиона хектара Србије је под шумама. * Шуме Србије чине: буква, храст, цер, бор, смрча, јела * Искоришћавање шума: грађевинарство, индустријско дрво, енергетика, индустрија папира и целулозе. * Значај шума за човека: производња кисеоника, клима, микроклима, размештај подземних вода, заштита од ерозије. * Један хектар шуме произведе годишње 800 kg кисеоника. * Лов и риболов су веома старе привредне гране. * У Србији има 44 ловишта, укупне површине 488.020 ha. * У нашој земљи је заступљен слатководни (речни и језерски) риболов. * Језерски риболов се одвија на вештачким језерима – рибњацима. |
| **ЕВАЛУАЦИЈА ЧАСА:** |
|  |
| **ЗАПАЖАЊА НАСТАВНИКА:** |
|  |