|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ОСМИ |
| **ШКОЛА:** |
| **НАСТАВНИК:** |
| **ДАТУМ:** |
| **РЕДНИ БРОЈ ЧАСА У ШКОЛСКОЈ ГОДИНИ: 36** |
| **НАСТАВНА ТЕМА:** Друштвено-географске одлике Србије |
| **НАСТАВНА ЈЕДИНИЦА:** Природно и механичко кретање становништва |
| **ТИП ЧАСА:** утврђивање |
| **ЦИЉ ЧАСА:** Утврдити усвојеност знања које су ученици стекли о основним одликама и миграцијама становништва Србије. |
| **ЗАДАЦИ ЧАСА:** Утврдити знања о врстама миграција које се обављају на нашим подручјима и одликама становништва. Поновити стечена знања о природним кретањима становништва Србије.Упоредити старе и савремене миграције и утврдити разлоге њихових обављања. Указати на важност праћења података о кретању становништва и његовим одликама. Развијати способности сналажења на географској карти, као и разумевање читања бројчаних података који се односе на особине и кретања становништва. Подстицати развој логичког мишљења и разумевања прочитаног текста. Развијати љубав према својој земљи и жеље за њеним упознавањем. |
| **ОЧЕКИВАНИ ИСХОДИ: По завршетку часа ученик ће:**   * моћи да наведе основне одлике становништва Србије. * моћи да дефинише појмове везане за становништво, као што су: број, густина, природна кретања. * моћи да чита графиконе и приказе положаја становника на географској карти. * моћи да наведе основне одлике становништва Србије. * моћи да дефинише појаам миграције. * моћи да објасни разлоге дешавања миграција и да покаже на карти правац њихових кретања. * моћи да упореди старе и нове миграције и да упореди разлоге њихових одвијања. * моћи да се самостално сналази и чита садржај географске карте. |
| **СТАНДАРДИ И НИВОИ ЗНАЊА:**  **Основни ниво** ГЕ. 1.3.1. Познаје основне појмове о становништву и насељима и уочава њихов просторни распоред. Ученик познаје основне демографске појмове (број становника своје земље, миграције и врсте миграција).  [ГЕ. 1.4.1. Препознаје основне друштвене одлике наше државе](http://portal.ceo.edu.rs/question/preview.php?continue=1&courseid=7&id=2509) (појам избеглица).    **Средњи ниво** ГЕ. 2.1.3. Објашњава географске појаве и процесе који су представљени графиконом, табелом и шемом у уџбенику. ГЕ. 2.3.1. Разликује и објашњава кретање становништва и структуре становништва, као и врсте и узроке миграција.  [ГЕ. 2.1.4. Приказује понуђене географске податке на немој карти картографским изражајним средствима (бојама, линијама, простим геометријским знацима, симболичким знацима...)](http://portal.ceo.edu.rs/question/preview.php?continue=1&courseid=7&id=2518).  **Напредни ниво** ГЕ. 3.3.1. Објашњава утицај природних и друштвених фактора на развој и размештај становништва. Анализира географску карту и доноси закључке о везама природне средине и размештаја становништва Србије. Ученик је у стању да објасни узроке и последице миграција, висинe природног прираштаја, дужинe животног века становништва. Повезује демографске појаве са степеном привредне развијености.  [ГЕ. 3.4.1. Објашњава географске везе (просторне и каузалне, директне и индиректне) и законитости у распоређености становништва (опште и посебне) у нашој земљи.](http://portal.ceo.edu.rs/question/preview.php?continue=1&courseid=7&id=2520) |
| **КЉУЧНИ ПОЈМОВИ:** кретање броја становника, пописи становништва, густина насељености, природно кретање становништва, механичко кретање становништва, мигрант, миграционе струје |
| **ОБЛИЦИ РАДА:** фронтални |
| **МЕТОДЕ РАДА:** дијалошка, монолошка, демонстрациона, илустрациона, рад на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОМПЕТЕНЦИЈЕ:** историја, информатика, математика |
| **ТОК ЧАСА:** |
| **Уводни део часа ( минута):** 5 минута |
| * **Поновити** и **утврдити** појам становништва и демографије, као науке. * **Поновити** и **утврдити** појам пописа становништва. * **Поновити** и **објаснити** дефиниције појмова наталитет, морталитет, природни прираштај.   **Поновити** и **утврдити** појам миграције. |
| **Главни део часа ( минута):** 35 минута |
| ***Понављање*** *и* ***утврђивање*** *наставних садржаја обрађених на претходном часу извршити усменим путем.*   * **Поновити** знања стечена о најстаријим материјалним траговима људског живота на територији Србије. * **Поновити** стечена знања о природним кретањима становништва Србије. * **Поновити** у којим временским периодима је обављено највише пописа на нашим територијама. * **Навести** врсте миграција које су се обављале у нашој земљи. * **Дати** пример за сваку струју старих миграција и **показати** правце кретања на географској карти Србије. * **Објаснити** на конкретном примеру сваке миграционе струје како је настала, **анализирати** разлоге њеног обављања. * **Навести** врсте и разлоге савремених миграција које се обављају у нашој земљи. * **Дати** пример за сваку врсту миграција и **објаснити** је на конкретним примерима из свакодневног живота. * **Анализирати** функцију и значај који имају миграције за привреду Србије. |
| **Завршни део часа ( минута):** 5 минута |
| * **Провера** и **оцењивање** усвојености наставних садржаја са претходних часова. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Основне одлике и миграције становништва Србије  (утврђивање)  *Питања која се могу постављати ученицима:*   1. Шта се подразумева под појмом становништво? 2. Шта проучава демографија? 3. Шта су пописи и у чему се састоји њихов значај? 4. Када су се вршили први пописи нашег становништва? 5. Којих година су се вршили новији пописи нашег становништва? 6. Шта је општа, а шта посебна густина насељености? 7. Шта је наталитет, а шта морталитет? 8. Како се израчунава приридни прираштај једне земље и шта нам он показује? 9. Шта су миграције? 10. Које врсте миграција постоје? 11. Наведи разлоге миграционих кретања становништва. 12. Покажи на географској карти Србије правце кретања миграционих струја у периоду између 15. и 19. века. 13. Наведи разлоге савремених миграционих кретања. 14. Шта су сезонске, а шта дневне миграције? |
| **ЕВАЛУАЦИЈА ЧАСА:** |
|  |
| **ЗАПАЖАЊА НАСТАВНИКА:** |
|  |