|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ОСМИ |
| **ШКОЛА:** |
| **НАСТАВНИК:** |
| **ДАТУМ:** |
| **РЕДНИ БРОЈ ЧАСА У ШКОЛСКОЈ ГОДИНИ: 56** |
| **НАСТАВНА ТЕМА:** Друштвено-географске одлике Србије |
| **НАСТАВНА ЈЕДИНИЦА:** Трговина и туризам |
| **ТИП ЧАСА:** обрада |
| **ЦИЉ ЧАСА:** Упознати ученике са трговином и туризмом као привредним делатностима и њиховим карактеристикама.. |
| **ЗАДАЦИ ЧАСА:** Усвојити појам трговине и туризма. Извршити поделу трговине и туризма. Објаснити важност трговине и туризма за развој привреде и живот и рад људи. Навести врсте трговине и туризма. На географској карти показати главне трговинске и туристичке центре. Показати везу између светских и наших центара трговине и туризма. Развијати логичко мишљење и љубав према својој земљи, као и жељу за њеним упознавањем. Подстицати самостални рад и излагање ученика, коришћење литературе. |
| **ОЧЕКИВАНИ ИСХОДИ: По завршетку часа ученик ће моћи да:**   * објасни појам туризма и трговине. * наведе поделу туризма и трговине. * издвоји главне туристичке дестинације Србије. * покаже на карти Србије њене главне туристичке и трговачке центре. |
| **СТАНДАРДИ И НИВОИ ЗНАЊА:**  **Основни ниво** ГЕ. 1.3.2. Дефинише појмове трговина, увоз и извоз, туризам. [ГЕ. 1.4.1. Препознаје основне друштвене одлике наше државе](http://portal.ceo.edu.rs/question/preview.php?continue=1&courseid=7&id=2509) (унутрашња трговина). Зна који је значај трговине и туризма за привреду наше земље.    **Средњи ниво** [ГЕ. 2.1.2. Одређује положај места и тачака на географској карти](http://portal.ceo.edu.rs/question/preview.php?continue=1&courseid=7&id=2512), најзначајнијe трговинскe и туристичке центрe Србије.  ГЕ. 2.1.3. Објашњава географске појаве и процесе који су представљени графиконом, табелом и шемом.  [ГЕ. 2.4.1. Описује друштвене одлике наше државе, наводи њене привредне](http://portal.ceo.edu.rs/question/preview.php?continue=1&courseid=7&id=2513) делатности и разврстава их у секторе привреде. Наводи значај трговине и туризма за развој појединих регија Србије.    **Напредни ниво** [ГЕ. 3.1.1. Доноси закључке о просторним (топографским) и каузалним везама географских чињеница ‒ објеката, појава, процеса и односа, а на основу анализе географске карте](http://portal.ceo.edu.rs/question/preview.php?continue=1&courseid=7&id=2528). [ГЕ. 3.4.1. Објашњава географске везе (просторне и каузалне, директне и индиректне) и законитости (опште и посебне)](http://portal.ceo.edu.rs/question/preview.php?continue=1&courseid=7&id=2520) – утицај рељефа на трговину и туризам и повезивање различитих природних и привредних целина у земљи, на Балканском полуострву и у Европи. |
| **КЉУЧНИ ПОЈМОВИ**: унутрашња трговина, спољна трговина, подела туризма, туристичке вредности |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, демонстрациона, илустрациона, рад на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОМПЕТЕНЦИЈЕ:** историја, техника и технологија |
| **ТОК ЧАСА:** |
| **Уводни део часа ( минута):** 5 минута |
| * **Дефинисати** појам привреде. * **Поновити** поделу привреде на делатности и секторе. * **Објаснити** карактеристике фаза развоја привреде. |
| **Главни део часа ( минута):** 35 минута |
| * **Дефинисати** појам и поделу трговине. * **Објаснити** појам унутрашње трговине. * **Указати** на значај унутрашње трговине за развој привреде. * **Навести** главне правце и привредне делатности, у нашој земљи, за које је трговина од виталне важности. * **Дефинисати** појам пијачне купопродаје. * **Објаснити** начин извођења пијачне купопродаје. * **Навести** и на географској карти Србије **показати** веће градове са развијеном пијачном купопродајом. * **Дефинисати** појам спољне трговине. * **Указати** на значај спољне трговине за развој привреде. * **Навести** и **објаснити** основне промене у структури извоза робе. * **Повезати** знања из историје и закључити какав је и колики био значај трговине у историјском развоју државе Србије. * **Анализирати** данашње стање трговине и степен њеног утицаја на развој привреде. * **Дефинисати** појам и поделу туризма. * **Објаснити** карактеристике, место и начин извођења наведених врста туризма. * **Указати** на значај туризма за развој привреде. * **Навести** главне привредне делатности, у нашој земљи, за које је туризам од виталне важности. * **Указати** на услове развоја туризма наше земље. * **Анализирати** туристички потенцијал Србије. * **Одредити** које природне и антропогене туристичке вредности имају значај за наш развој туризма. * **Издвојити** и **показати** туристичке регије Србије и у оквиру њих, најзанимљивије природне и антропогене туристичке вредности сваке од регија. * Ученици, **самосталним радом** на тексту, из Уџбеника, треба да уоче и **запишу** најзначајнија и најпосећенија туристичка места у Србији. * **Показати** на географској карти Србије најзначајнија и најпосећенија туристичка места у Србији |
| **Завршни део часа ( минута):** 5 минута |
| * Укратко поновити поделу туризма и трговине и упоредити сличности и разлике ове две привредне гране. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Трговина и туризам  – Трговина омогућује повезивање производње и потрошње.  – Подела трговине: унутрашња, спољна, експортна, импортна, транзитна, реекспортна.  – Унутрашња трговина се одвија унутар граница једне земље.  – Спољна трговина се одвија између више држава.  – Туризам представља путовања и боравак људи ван места сталног боравка ради одмора и рекреације или у лечилишне сврхе.  – Подела туризма: локални, домаћи, страни, транзитни  – Туристички потенцијал Србије: природне и антропогене туристичке вредности.  – Природне туристичке вредности: планине, пећине, кањони, клисуре, реке, језера, термоминерални извори, национални паркови  – Антропогене туристичке вредности: културно наслеђе, фолклор, насеља, културно-уметничке манифестације  – Туристичке регије: планинска, панонска  – Туристичка места: бање, градови, планине, села |
| **ЕВАЛУАЦИЈА ЧАСА:** |
|  |
| **ЗАПАЖАЊА НАСТАВНИКА:** |
|  |