|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ОСМИ |
| **ШКОЛА:** |
| **НАСТАВНИК:** |
| **ДАТУМ:** |
| **РЕДНИ БРОЈ ЧАСА У ШКОЛСКОЈ ГОДИНИ: 25** |
| **НАСТАВНА ТЕМА:** Физичко-географске одлике Србије |
| **НАСТАВНА ЈЕДИНИЦА:** Реке Србије |
| **ТИП ЧАСА:** обрада |
| **ЦИЉ ЧАСА:** Упознати ученике са водама наше земље и њиховим карактеристикама. |
| **ЗАДАЦИ ЧАСА:** Поновити и утврдити наставне садржаје у вези са водама који су обрађивани у 6. разреду. На географској карти уочити главне реке које примају воде мањих токова и одводњавају их у Црно, Егејско и Јадранско море. Усвојити знања о сливовима којима припадају наше реке. Навести важност река за живот и рад људи. Развијати способности читања и сналажења на географској карти. Подстицати развој логичког мишљења, вербалног изражавања и примене наученог. Развијати љубав према својој земљи и жеље за њеним упознавањем. |
| **ОЧЕКИВАНИ ИСХОДИ: По завршетку часа ученик ће:**   * моћи да објасни појам бифуркације. * моћи да објасни појам слива. * моћи да покаже границе речних сливова Србије на карти. * моћи да покаже разлику између речних сливова Србије.. * моћи да се самостално сналази и чита садржај географске карте. |
| **СТАНДАРДИ И НИВОИ ЗНАЊА:**  **Основни ниво** [ГЕ. 1.1.2.](http://portal.ceo.edu.rs/question/preview.php?continue=1&courseid=7&id=2493)  [Наводи и описује начине представљања хидрографских објеката на Земљи.](http://portal.ceo.edu.rs/question/preview.php?continue=1&courseid=7&id=2495) [ГЕ. 1.1.3. Препознаје и чита географске и допунске елементе карте](http://portal.ceo.edu.rs/question/preview.php?continue=1&courseid=7&id=2523).[ГЕ. 1.4.1. Препознаје основне природне одлике наше државе](http://portal.ceo.edu.rs/question/preview.php?continue=1&courseid=7&id=2509).  **Средњи ниво**  [ГЕ. 2.1.4. Приказује понуђене географске податке на немој карти картографским изражајним средствима (бојама, линијама, простим геометријским знацима, симболичким знацима...), графиком, табелом и шемом](http://portal.ceo.edu.rs/question/preview.php?continue=1&courseid=7&id=2518) (приказује реке и сливове на немој карти). [ГЕ. 2.2.2. Разликује и објашњава географске чињенице –објекте, појаве, процесе и односе у хидросфери](http://portal.ceo.edu.rs/question/preview.php?continue=1&courseid=7&id=2515) (наводи и објашњава факторе који утичу на хидрографију наше земље). [ГЕ. 2.4.1. Описује природне одлике наше државе и наводи](http://portal.ceo.edu.rs/question/preview.php?continue=1&courseid=7&id=2513)  најзначајније реке и сливове којима припадају.    **Напредни ниво**  [ГЕ. 3.1.1. Доноси закључке о просторним (топографским) и каузалним везама географских чињеница – објеката, појава, процеса и односа, а на основу анализе географске карте](http://portal.ceo.edu.rs/question/preview.php?continue=1&courseid=7&id=2528) (утицај рељефа на формирање речне мреже Србије, привредни значај река, загађење река и индустријски развој...). [[ГЕ. 3.4.1. Објашњава географске везе (просторне и каузалне, директне и индиректне) и законитости (опште и посебне) у нашој земљи](http://portal.ceo.edu.rs/question/preview.php?continue=1&courseid=7&id=2520)](http://portal.ceo.edu.rs/question/preview.php?continue=1&courseid=7&id=2519). Уме да издвоји сливове река Србије. Објашњава географске везе (Дунав–Мајна–Рајна, подунавске земље, Моравско-вардарска...). |
| **КЉУЧНИ ПОЈМОВИ:** реке Црноморског слива, реке Егејског слива, реке Јадранског слива |
| **ОБЛИЦИ РАДА:** фронтални |
| **МЕТОДЕ РАДА:** дијалошка, монолошка, демонстрациона, илустрациона, рад на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОМПЕТЕНЦИЈЕ:** физика |
| **ТОК ЧАСА:** |
| **Уводни део часа ( минута):** 10 минута |
| * **Поновити** дефиниције појмова: речни слив, речна долина, речно развође, речна мрежа, речни систем и **објаснити** их (*наставни садржаји 6. разреда.*) * **Записати** у свескедефиниције поновљених појмова. |
| **Главни део часа ( минута):** 30 минута |
| * **Упознати** ученике са сливовима на територији наше земље. * **Показати** и **ограничити** простирање сливова на географској карти Србије * **Изложити** бројчане податке везане за Црноморски, Егејски и Јадрански слив. * **Издвојити** и **показати** на географској карти Србије Дунав и Бели Дрим као највеће реке Црноморског и Јадранског слива. * **Издвојити** и **показати** на географској карти Србије притоке Дунава и Белог Дрима. * **Поновити** претходно стечена знања о Дунаву као важној Европској реци. * **Издвојити** и **показати** на географској карти Србије реке које припадају сливу Егејског мора. * **Прочитати** из Уџбеника текстове Бифуркација реке Неродимке и Јерма- река без пасоша. * **Разговарати** о прочитаном. |
| **Завршни део часа ( минута):** 5 минута |
| * **Указати** на важност река за живот и рад људи, као и начине њиховог коришћења. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Реке Црноморског слива  – Речни слив  – Речна долина  – Речно развође  – Речна мрежа  – Речни систем  – Речни сливови Србије:  Црноморски  Јадрански  Егејски  – Црноморски слив; површина 81 703 km2, 92,5%  територије Србије  – Реке Црноморског слива: Дунав, Велика Морава, Западна Морава, Ибар, Дрина, Сава, Тиса, Бегеј, Тамиш  – Јадрански слив; површина 4 732 km2, 5,3% територије Србије  – Реке Јадранског слива: Бели Дрим, Пећка Бистрица, Призренска Бистрица, Мируша, Клина  – Егејски слив; површина 1 926 km2, 2,2% територије Србије  – Реке Егејског слива: Пчиња, Лепенац, Драговиштица |
| **ЕВАЛУАЦИЈА ЧАСА:** |
|  |
| **ЗАПАЖАЊА НАСТАВНИКА:** |
|  |