|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ОСМИ |
| **ШКОЛА:** |
| **НАСТАВНИК:** |
| **ДАТУМ:** |
| **РЕДНИ БРОЈ ЧАСА У ШКОЛСКОЈ ГОДИНИ: 5** |
| **НАСТАВНА ТЕМА:** Физичко-географске одлике Србије |
| **НАСТАВНА ЈЕДИНИЦА:** Tектонски процеси на простору Србије |
| **ТИП ЧАСА:** обрада |
| **ЦИЉ ЧАСА:** Стицање знања о геолошкој прошлости Србије и њеним природним целинама |
| **ЗАДАЦИ ЧАСА:**  Упознати ученике са тектонским покретима који су утицали на формирање данашњег изгледа рељефа Србије.  Издвојити и показати раседне пукотине, котлине, громадне и веначне планине наше земље.  Уочити велике природне целине у рељефу и њихове границе простирања.  Развијати способности логичког размишљања и уочавања битних садржаја лекције.  Подстицати ученике да упознају своју земљу и њене природне лепоте и богатства. |
| **ОЧЕКИВАНИ ИСХОДИ: По завршетку часа ученик ће:**  -моћи да именује најкрупније  рељефне целине у Србији, планине, низије, котлине и препознаје их на географској карти Србије  - моћи да описује одлике рељефа Србије, као и њене рељефне целине  -знати имена планина и котлина Србије  -умети да издвоји географске регије на територији Србије и објасни њихове основне одлике |
| **СТАНДАРДИ И НИВОИ ЗНАЊА:**  Основни ниво  ГЕ. 1.1.2. Наводи и описује начине представљања Земљине површине (географска карта).  ГЕ. 1.4.1. Препознаје основне природне одлике наше државе.    Средњи ниво  ГЕ. 2.1.3. Препознаје и објашњава географске чињенице – објекте, појаве, процесе и односе који су представљени моделом, сликом, графиком, табелом и схемом. ГЕ. 2.2.2. Разликује и објашњава географске чињенице – објекте, појаве, процесе и односе у литосфери.  ГЕ. 2.4.1. Описује природне одлике наше државе и наводи њене географске регије.  Напредни ниво ГЕ. 3.1.1. Доноси закључке о просторним (топографским) и каузалним везама географских чињеница – објеката, појава, процеса и односа, a на основу анализе географске карте (набране, веначне планине – крашки облици рељефа, вулканска активност – палеовулканске купе – рудно богатство, Панонско море – наслаге нафте и земног гаса...). Утврђује положај Србије, њене односе са суседима, геополитички положај.  ГЕ. 3.4.1. Објашњава географске везе (просторне и каузалне, директне и индиректне) и законитости (опште и посебне) у нашој земљи и уме да издвоји географске регије. Уме да издвоји основне природне целине, a на основу познавања геолошке прошлости наше земље. |
| **КЉУЧНИ ПОЈМОВИ:** херцинска орогенеза, алпска орогенеза, квартарни наноси |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, демонстрациона, илустрациона, рада на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОМПЕТЕНЦИЈЕ:** историја, биологија, физика |
| **ТОК ЧАСА:** |
| **Уводни део часа ( минута):** 5 минута |
| * **Подсетити** ученике и **поновити** укратко градиво из петог разреда о утицају унутрашњих сила на формирање рељефа (*могуће је ученицима* ***дати*** *фотографије или слике громадних и веначних планина раседа, клисура, кањона на којима ће они* ***препознати*** *о ком облику рељефа је реч. Може се* ***радити*** *у пару или индивидуално. Сваки од облика* ***описати*** *и*  ***објаснити*** *начин настанка.)* * **Поновити** поделу рељефа према надморској висини. |
| **Главни део часа ( минута):** 30 минута |
| * **Показати** на географској карти које данашње просторе је заузимао Тетис, Српско-македонска маса и Панонско копно. * **Упознати** ученике са биљним и животињским светом пре Алпске орогенезе (***показати*** *фотографије алги, четинара, гмизаваца, птица, сисара из овог периода)* * **Објаснити** како су настали облици рељефа на подручју наше земље, за време Алпске орогенезе (***показати*** *на географској карти данашње облике и* ***објаснити*** *како су изгледали у прошлости и кроз које фазе настанка су пролазили.)* * **Лоцирати** простирање Панонског мора, **објаснити** његов настанак и **уочити** фазе у његовом развоју све до отицања. * Кратко **описати** карактеристике климе у току геолошког развоја Србије. * **Објаснити** разлоге за некадашњу присутност вулкана на територији Србије. |
| **Завршни део часа ( минута):** 10 минута |
| * **Прочитати** из Уџбеника пасус Вулкани у Србији (*ученици* ***раде*** *самостално на тексту).* * **Погледати** и **анализирати** карту из уџбеника где су приказани некадашњи вулкани у Србији. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Тектонски процеси на простору Србије   * Крупни рељефни облици настали услед деловања ендогених, а потом и егзогених сила, јесу морфоструктуре. * Низија – до 500 m н. в. (равница, брежуљци и брда) * Висија – преко 500 m н. в. (ниске пл. 500–1 000 m н. в.   средње пл. 1 000–2 000 m н. в.  високе пл. преко 2 000 m н. в.)   * Почетак настанка рељефа Р. Србије почиње пре више од 530 мил. година * Тетис (праокеан) се простирао од Атлантика, преко Европе, Средоземног мора и Северне Африке, до острва Суматре * Српско-македонска маса се простирала од Мале Азије, преко Македоније, Ј. Србије до Панонског копна * Биљни и животињски свет у геолошкој прошлости – алге, четинари, гмизаваци, птице, сисари * Алпска орогенеза – настанак Динарида, Шарских, Карпатско-балканских планина, Косовско-метохијске, Врањске, Лесковачке котлине * Панонско море – у Панонском басену између Алпа, Карпата и Динарида * Клима– шест ледених и међуледених доба * Геотектонске јединице Србије:   1. Динариди  2. Вардарска зона  3. Српско-македонска маса  4. Карпато-Балканиди  5. Влашко-понтијаски басен  6. Тиса-Дакија |
| **ЕВАЛУАЦИЈА ЧАСА:** |
|  |
| **ЗАПАЖАЊА НАСТАВНИКА:** |
|  |