|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ОСМИ |
| **ШКОЛА:** |
| **НАСТАВНИК:** |
| **ДАТУМ:** |
| **РЕДНИ БРОЈ ЧАСА У ШКОЛСКОЈ ГОДИНИ: 19** |
| **НАСТАВНА ТЕМА:** Физичко-географске одлике Србије |
| **НАСТАВНА ЈЕДИНИЦА:** Климатски елементи и фактори |
| **ТИП ЧАСА:** утврђивање |
| **ЦИЉ ЧАСА:** Понављање и провера знања о климатским елементима и факторима Србије. |
| **ЗАДАЦИ ЧАСА:** Поновити стечена знања о климатским елементима и факторима који делују на подручју наше земље. Утврдити разлику између климатских елемената и фактора и објаснити је. Показати простирање климатских типова и области наше земље на географској карти. Уочавати разлике и сличности међу њима. Развијати способности читања и сналажења на географској карти. Подстицати развој логичког мишљења и разумевања прочитаног текста. Развијати љубав према својој земљи и жељу за њеним упознавањем. |
| **ОЧЕКИВАНИ ИСХОДИ: По завршетку часа ученик ће:**   * моћи да наведе климатске елементе и факторе * моћи да објасни деловање климатских елемената и фактора и њихову улогу у формирању климе Србије * моћи да упореди климатске елементе и факторе и да одреди у ком делу Србије се који јавља као доминантан. |
| **СТАНДАРДИ И НИВОИ ЗНАЊА:**  **Основни ниво** [ГЕ. 1.1.2.](http://portal.ceo.edu.rs/question/preview.php?continue=1&courseid=7&id=2493)  [Наводи и описује начине представљања климатских карактеристика Земље (климатска карта)](http://portal.ceo.edu.rs/question/preview.php?continue=1&courseid=7&id=2495).    **Средњи ниво**  ГЕ. 2.1.3. Препознаје и објашњава географске чињенице – објекте, појаве, процесе и односе који су представљени моделом, сликом, графиком, табелом и шемом. [ГЕ. 2.2.2. Разликује и објашњава географске чињенице – објекте, појаве, процесе и односе у атмосфери](http://portal.ceo.edu.rs/question/preview.php?continue=1&courseid=7&id=2515) (наводи и објашњава климатске елемнте и факторе који утичу на климу наше земље).  [ГЕ. 2.4.1. Описује природне одлике наше државе и наводи](http://portal.ceo.edu.rs/question/preview.php?continue=1&courseid=7&id=2513)  карактеристике климе.    **Напредни ниво**  [ГЕ. 3.1.1. Доноси закључке о просторним (топографским) и каузалним везама географских чињеница – објеката, појава, процеса и односа, а на основу анализе географске карте](http://portal.ceo.edu.rs/question/preview.php?continue=1&courseid=7&id=2528) (утицај географских фактора на формирање климе Србије).  [[ГЕ. 3.4.1. Објашњава географске везе (просторне и каузалне, директне и индиректне) и законитости (опште и посебне) у нашој земљи](http://portal.ceo.edu.rs/question/preview.php?continue=1&courseid=7&id=2520)](http://portal.ceo.edu.rs/question/preview.php?continue=1&courseid=7&id=2519). Уме да издвоји основне климатске области Србије. |
| **КЉУЧНИ ПОЈМОВИ:** температура ваздуха, ваздушни притисак, ветар, влажност ваздуха, облачност, инсолација, падавинегеографска ширина, рељеф, удаљеност од мора, ваздушне масе различитих особина, земљиште, вегетација |
| **ОБЛИЦИ РАДА:** фронтални |
| **МЕТОДЕ РАДА:** дијалошка, монолошка, демонстрациона, илустрациона |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОМПЕТЕНЦИЈЕ:** физика |
| **ТОК ЧАСА:** |
| **Уводни део часа ( минута):** 5 минута |
| * **Поновити** дефиницију појма клима и **објаснити** је. * **Поновити** дефиницију појма време и **објаснити** је. |
| **Главни део часа ( минута):** 30 минута |
| ***Понављање*** *и* ***утврђивање*** *наставних садржаја* ***обрађених*** *на претходном часу* ***извршити*** *усменим путем.*   * **Набројати** климатске елементе. * **Објаснити** утицај сваког од климатских елемената на формирање климе Србије и **дати** примере за Србију. * **Поновити** мерне јединице и инструменте којима се изражавају и мере вредности климатских елемената. * **Упоредити** климатске факторе који битно утичу на формирање климе Европе са онима који утичу на формирање климе Србије. * **Показати** просторе њиховог деловања на географској карти Европе. * **Уцртати** на немој карти Србијеправце дувањадоминантних ветрова у нашој земљи. |
| **Завршни део часа ( минута):** 10 минута |
| * **Евалуација усвојености** наставних садржаја **обрађених** на претходним часовима |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Климатски елементи и фактори Србије  (утврђивање)  *Примери питања за обнављање и утврђивање наставних садржаја*   1. Шта је клима, а шта време? 2. Објасни разлику између појмова клима и време. 3. Наброј климатске елементе. 4. Који климатски фактори утичу на формирање климе Србије и на који начин? 5. Који климатски елементи су уједно и климатски фактори? 6. Наведи мерне инструменте којима се прате промене климатских елемената? 7. Које мерне јединице се користе за описивање вредности климатских елемената 8. Покажи правце дувања доминантних ветрова у Србији. |
| **ЕВАЛУАЦИЈА ЧАСА:** |
|  |
| **ЗАПАЖАЊА НАСТАВНИКА:** |
|  |