|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ОСМИ |
| **ШКОЛА:** |
| **НАСТАВНИК:** |
| **ДАТУМ:** |
| **РЕДНИ БРОЈ ЧАСА У ШКОЛСКОЈ ГОДИНИ: 6** |
| **НАСТАВНА ТЕМА:** Физичко-географске одлике Србије |
| **НАСТАВНА ЈЕДИНИЦА:** Сеизмизам Србије |
| **ТИП ЧАСА:** обрада |
| **ЦИЉ ЧАСА:** Стицање знања о сеизмичким карактеристикама и сеизмичким областима Србије. |
| **ЗАДАЦИ ЧАСА:**  Упознати ученике са сеизмичким активностима које су утицале на формирање данашњег изгледа рељефа Србије.  Упознати ученике са сеизмичким активностима које утичу на формирање данашњег изгледа рељефа Србије.  Уочити трусне области у рељефу Србије и њихове границе простирања.  Развијати способности логичког размишљања и уочавања битних садржаја лекције.  Подстицати ученике да упознају своју земљу и њене природне лепоте и богатства. |
| **ОЧЕКИВАНИ ИСХОДИ: По завршетку часа ученик ће:**  -моћи да именује најкрупније рељефне целине у Србији, планине, низије, котлине и препознаје их на географској карти Србије  - моћи да описује одлике рељефа Србије, као и њене рељефне целине  -умети да издвоји трусне области на територији Србије и објасни њихове основне одлике и разлоге њиховог простирања на појединим деловима рељефа. |
| **СТАНДАРДИ И НИВОИ ЗНАЊА:**  **Основни ниво**  ГЕ. 1.1.2. Наводи и описује начине представљања Земљине површине (географска карта).  ГЕ. 1.4.1. Препознаје основне природне одлике наше државе.    **Средњи ниво**  ГЕ. 2.1.3. Препознаје и објашњава географске чињенице – објекте, појаве, процесе и односе који су представљени моделом, сликом, графиком, табелом и схемом. ГЕ. 2.2.2. Разликује и објашњава географске чињенице – објекте, појаве, процесе и односе у литосфери.  ГЕ. 2.4.1. Описује природне одлике наше државе и наводи њене географске регије.  **Напредни ниво**  ГЕ. 3.1.1. Доноси закључке о просторним (топографским) и каузалним везама географских чињеница – објеката, појава, процеса и односа, a на основу анализе географске карте (набране, веначне планине – крашки облици рељефа, вулканска активност, сеизмизам– палеовулканске купе – рудно богатство, Панонско море – наслаге нафте и земног гаса...). Утврђује положај Србије, њене односе са суседима, геополитички положај.  ГЕ. 3.4.1. Објашњава географске везе (просторне и каузалне, директне и индиректне) и законитости (опште и посебне) у нашој земљи и уме да издвоји географске регије. Уме да издвоји сеизмичке области Србије и да их покаже на карти. |
| **КЉУЧНИ ПОЈМОВИ:** земљотреси, сеизмограф, природни земљотреси, вештачки земљотреси |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, демонстрациона, илустрациона, рада на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОМПЕТЕНЦИЈЕ:** историја, биологија, физика |
| **ТОК ЧАСА:** |
| **Уводни део часа ( минута):** 5 минута |
| * **Подсетити** ученике и **поновити** укратко градиво из петог разреда о земљотресима. * **Поновити** појмове: хипоцентар, епицентар, Рихтерова и Меркалијева скала (*Како се зове место у Земљи где настаје земљотрес, а како место на површини Земље изнад места настанка земљотреса? Које су скале за одређивање јачине земљотреса?)* |
| **Главни део часа ( минута):** 30 минута |
| * **Упознати** ученике да земљотреси могу да настану природним и вештачким путем. * **Објаснити** на који начин се то дешава (Природним путем - активни тектонски покрети дуж уздужних и попречних раседних линија, ерупција вулкана, обрушавање стена у подземним каналима, услед одроњавања велике масе земљишта. Вештачким путем – деловањима човека, као што су изазване експлозије у рудницима...) * **Указати** ученицима да се вештачки земљотреси називају још и антропогени, јер их изазива човек. * **Упознати** ученике да се према положају хипоцентра земљотреси деле на:   – плитке (од 0 до 70 km),  – средњих дубина (од 70 до 300 km) и  – дубоке земљотресе (дубљи од 300 km).   * **Упознати** ученике да Република Србија, са сеизмолошког становишта, припада подручју медитеранске трусне области, која је повезана са Евроазијском и Афричком тектонском плочом. * **Навести** трусне области Србије. * **Погледати** и **анализирати** карту из уџбеника где су приказане сеизмолошке трусне области у Србији. |
| **Завршни део часа ( минута):** 10 минута |
| * **Прочитати** из Уџбеника пасус Како човек може изазвати земљотрес? и Републички сеизмолошки завод (*ученици* ***раде*** *самостално на тексту).* * Кратак **разговор** о прочитаном. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Сеизмизам Србије   * Земљотреси, потреси или трусеви, нагли су, изненадни и краткотрајни покрети слојева Земљине коре. * Најчешће су изазвани унутрашњим силама. * Земљотреси могу настати   **–** природним и  – вештачкимпутем.   * Према положају хипоцентра земљотреси деле на:   – плитке (од 0 до 70 km),  – средњих дубина (од 70 до 300 km) и  – дубоке земљотресе (дубљи од 300 km).   * Земљотреси се могу поделити и према месту где се јављају на:   – копнене и  – подморске.   * Србија, са сеизмолошког становишта, припада подручју медитеранске трусне области. * Србији се издваја десет трусних области:   – Копаоничка,  – Рудничка,  – Крупањска,  – Маљенска,  – Лазаревачка,  – Свилајначка,  – Голубачка,  – Краљевачка,  – Урошевачко-гњиланска и  – Врањска. |
| **ЕВАЛУАЦИЈА ЧАСА:** |
|  |
| **ЗАПАЖАЊА НАСТАВНИКА:** |
|  |