|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ОСМИ |
| **ШКОЛА:** |
| **НАСТАВНИК:** |
| **ДАТУМ:** |
| **РЕДНИ БРОЈ ЧАСА У ШКОЛСКОЈ ГОДИНИ: 38** |
| **НАСТАВНА ТЕМА:** Друштвено-географске одлике Србије |
| **НАСТАВНА ЈЕДИНИЦА:** Демографски проблеми и популациона политика |
| **ТИП ЧАСА:** обрада |
| **ЦИЉ ЧАСА:** Усвајање знања која се односе на демографске проблеме и популациону политику становништва Србије. |
| **ЗАДАЦИ ЧАСА:** Упознати ученике са демографским проблемима и популационом политиком становништва Србије.Указати на важност праћења демографских проблема становништва Србије. Развијати способности сналажења на географској карти, као и разумевање читања бројчаних података који се односе на становништво. Подстицати развој логичког мишљења и разумевања прочитаног текста. Развијати љубав према својој земљи и жеље за њеним упознавањем. Подстицати самостални рад и излагање ученика, коришћење литературе. |
| **ОЧЕКИВАНИ ИСХОДИ: По завршетку часа ученик ће:**   * моћи да наведе демографске проблеме становништва Србије. * моћи да дефинише појмове везане за популациону политику. * моћи да чита графиконе и приказе становника везане за бројчане податке који се односе на праћење демографских проблема становништва. * моћи да се самостално сналази и чита садржај географске карте. |
| **СТАНДАРДИ И НИВОИ ЗНАЊА:**  **Основни ниво** ГЕ. 1.3.1. Познаје основне појмове о становништву и уочава његов распоред. Ученик познаје основне демографске појмове (број становника своје земље, подела становништва по полу, старости, образовности...).  [ГЕ. 1.4.1. Препознаје основне друштвене одлике наше државе](http://portal.ceo.edu.rs/question/preview.php?continue=1&courseid=7&id=2509) (проблем ниског природног прираштаја, народи који насељавају територију наше земље...).    **Средњи ниво** ГЕ. 2.1.3. Објашњава географске појаве и процесе који су представљени графиконом, табелом и шемом у уџбенику. ГЕ. 2.3.1. Разликује и објашњава структуру становништва.  [ГЕ. 2.4.1. Описује друштвене одлике наше државе (биолошку,](http://portal.ceo.edu.rs/question/preview.php?continue=1&courseid=7&id=2513) економско-социјалну, образовну, етничку структуру...).    **Напредни ниво** ГЕ. 3.3.1. Објашњава утицај природних и друштвених фактора на развој и размештај становништва. Анализира географску карту и доноси закључке о везама природне средине и размештаја становништва Србије. Ученик је у стању да објасни узроке и последице миграција, висинe природног прираштаја, дужинe животног века становништва. Повезује демографске појаве са степеном привредне развијености.  [ГЕ. 3.4.1. Објашњава географске везе (просторне и каузалне, директне и индиректне) и законитости у распоређености становништва (опште и посебне) у нашој земљи (бела куга и старење становништва, миграције...).](http://portal.ceo.edu.rs/question/preview.php?continue=1&courseid=7&id=2520) |
| **КЉУЧНИ ПОЈМОВИ:** демографски проблеми, популациона политика |
| **ОБЛИЦИ РАДА:** фронтални |
| **МЕТОДЕ РАДА:** дијалошка, монолошка, демонстрациона, илустрациона, рад на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОМПЕТЕНЦИЈЕ:** историја, информатика, математика |
| **ТОК ЧАСА:** |
| **Уводни део часа ( минута):** 10 минута |
| **Поновити** наставне садржаје који су **обрађени** на претходном часу и у 6. разреду основне школе.  Шта је наталитет, а шта морталитет? Шта је и како се рачуна природни прираштај? Шта су миграције? Наведи разлоге миграција. Како се деле миграције с обзиром на усмереност? Који су узроци присилних миграција? Које становништво се сматра радно способним? Шта показује пирамида старости и како се она конструише? Која лица спадају у економски активно становништво? Која лица спадају у економски неактивно, а која се воде као незапослено становништво? Шта су демографске пројекције? Објасни појам демографске експлозије. |
| **Главни део часа ( минута):** 30 минута |
| * **Поновити** са ученицимакоје земље у свету имају висок природни прираштај. * **Установити** да су то углавном афричке и азијске земље. * **Показати** земље са високим природним прираштајем на карти света. * **Упоредити** природни прираштајнаше земље са земљама које смо навели да имају висок природни прираштај. * **Установити** да Србија има низак природни прираштај. * **Закључити** да је у Србији виши морталитет од наталитета. * **Поновити** појам *беле куге* и прокоментарисати је (Ученици треба да **повежу** знања из историје, где су **учили** да је куга болест која је однела више од 1/3 становништва света, са смањењем броја становника због ниског наталитета) * **Обрадити** и **прокоментарисати** заједно са ученицима део лекције *Демографски проблеми.* * **Разговор у виду дебате,** где ученици треба да **закључе** које би мере предузели да се реше демографски проблеми у Србији. Сваку од предложених мера треба **анализирати** (за и против). * **После завршене** дебате,са ученициматреба **разговарати** о мерама које држава спроводи у циљу решавања демографских проблема становништва Србије. * **Дефинисати** појам *популациона политика*, који је обрађиван у 6. разреду. |
| **Завршни део часа ( минута):** 5 минута |
| * Укратко **поновити** појмове обрађене на часу. Запис са табле. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Демографски проблеми и популациона политика   * У Србији је негативан природни прираштај * Демографски проблеми: * негативан природни прираштај * одлазак из земље великог броја радно способних становника * старење становништва * незапосленост * Депопулација-процес смањења броја становника * Бела куга- смањење броја становника * Фертилитет - плодност становништва (стопа рођене деце) * Демографско старење становништва – повећавање удела старог становништва * Одлив мозгова – исељавање високообразованог становништва |
| **ЕВАЛУАЦИЈА ЧАСА:** |
|  |
| **ЗАПАЖАЊА НАСТАВНИКА:** |
|  |