|  |
| --- |
| **НАСТАВНИ ПРЕДМЕТ**: ГЕОГРАФИЈА **РАЗРЕД:** ОСМИ |
| **ШКОЛА:** |
| **НАСТАВНИК:** |
| **ДАТУМ:** |
| **РЕДНИ БРОЈ ЧАСА У ШКОЛСКОЈ ГОДИНИ: 27** |
| **НАСТАВНА ТЕМА:** Физичко-географске одлике Србије |
| **НАСТАВНА ЈЕДИНИЦА:** Реке и језера Србије |
| **ТИП ЧАСА:** утврђивање |
| **ЦИЉ ЧАСА:** Поновити и проверити усвојеност знања о рекама, сливовима и језерима Србије. |
| **ЗАДАЦИ ЧАСА:** На географској карти проверити да ли ученици уочавају границе међу речним сливовима. Поновити које веће реке одводњавају подручје Србије у Црноморски, Егејски или Јадрански слив. Уочити важност река за живот и рад људи, као и проблема загађености вода и њихове заштите. Поновити врсте језера која постоје у нашој земљи. Утврдити знања о њиховим главним карактеристикама, именовати их и показати на географској карти. Навести њихову важност за живот и рад људи. Развијати способности читања и сналажења на географској карти. Подстицати развој логичког мишљења, вербалног изражавања и примене наученог. Развијати љубав према својој земљи и жељу за њеним упознавањем. |
| **ОЧЕКИВАНИ ИСХОДИ: По завршетку часа ученик ће:**   * моћи да објасни појам бифуркације. * моћи да објасни појам слива. * моћи да покаже границе речних сливова Србије на карти. * моћи да покаже разлику између речних сливова Србије. * моћи да објасни појам језера. * моћи да наведе врсте језера и да објасни начине њиховог настанка. * моћи да покаже језера Србије на карти. * моћи да објасни разлику између различитих врста језера Србије. * моћи да се самостално сналази и чита садржај географске карте. |
| **СТАНДАРДИ И НИВОИ ЗНАЊА:**  **Основни ниво** [ГЕ. 1.1.2.](http://portal.ceo.edu.rs/question/preview.php?continue=1&courseid=7&id=2493)  [Наводи и описује начине представљања хидрографских објеката на Земљи.](http://portal.ceo.edu.rs/question/preview.php?continue=1&courseid=7&id=2495) [ГЕ. 1.1.3. Препознаје и чита географске и допунске елементе карте](http://portal.ceo.edu.rs/question/preview.php?continue=1&courseid=7&id=2523).[ГЕ. 1.4.1. Препознаје основне природне одлике наше државе](http://portal.ceo.edu.rs/question/preview.php?continue=1&courseid=7&id=2509).  **Средњи ниво**  [ГЕ. 2.1.4. Приказује понуђене географске податке на немој карти картографским изражајним средствима (бојама, линијама, простим геометријским знацима, симболичким знацима...), графиком, табелом и шемом](http://portal.ceo.edu.rs/question/preview.php?continue=1&courseid=7&id=2518) (приказује реке и сливове на немој карти). [ГЕ. 2.2.2. Разликује и објашњава географске чињенице –објекте, појаве, процесе и односе у хидросфери](http://portal.ceo.edu.rs/question/preview.php?continue=1&courseid=7&id=2515) (наводи и објашњава факторе који утичу на хидрографију наше земље). [ГЕ. 2.4.1. Описује природне одлике наше државе и наводи](http://portal.ceo.edu.rs/question/preview.php?continue=1&courseid=7&id=2513)  најзначајније реке и сливове којима припадају.    **Напредни ниво**  [ГЕ. 3.1.1. Доноси закључке о просторним (топографским) и каузалним везама географских чињеница – објеката, појава, процеса и односа, а на основу анализе географске карте](http://portal.ceo.edu.rs/question/preview.php?continue=1&courseid=7&id=2528) (утицај рељефа на формирање речне мреже Србије, привредни значај река, загађење река и индустријски развој...). [[ГЕ. 3.4.1. Објашњава географске везе (просторне и каузалне, директне и индиректне) и законитости (опште и посебне) у нашој земљи](http://portal.ceo.edu.rs/question/preview.php?continue=1&courseid=7&id=2520)](http://portal.ceo.edu.rs/question/preview.php?continue=1&courseid=7&id=2519). Уме да издвоји сливове река Србије. Објашњава географске везе (Дунав–Мајна–Рајна, подунавске земље, Моравско-вардарска...). |
| **КЉУЧНИ ПОЈМОВИ:** реке Црноморског слива, реке Егејског слива, реке Јадранског слива, еолска, речна, крашка, урвинска, глацијална, вештачка језера |
| **ОБЛИЦИ РАДА:** фронтални, индивидуални |
| **МЕТОДЕ РАДА:** дијалошка, монолошка, демонстрациона, илустрациона, рад на тексту |
| **НАСТАВНА СРЕДСТВА:** уџбеник, географска карта света |
| **МЕЂУПРЕДМЕТНЕ КОМПЕТЕНЦИЈЕ:** физика, биологија |
| **ТОК ЧАСА:** |
| **Уводни део часа ( минута):** 10 минута |
| * **Поновити** дефиниције појмова: речни слив, речна долина, речно развође, речна мрежа, речни систем и **објаснити** их. * На географској карти Европе **показати** по један пример за сваки наведени појам. * На географској карти Србије **показати** по један пример за сваки наведени појам. * **Упоредити** облик и величину европских и наших речних система. * **Поновити** дефиницију и поделу језера. **Објаснити** је. |
| **Главни део часа ( минута):** 30 минута |
| * ***Понављање*** *и* ***утврђивање*** *наставних садржаја обрађених на претходном часу извршити усменим путем.* * **Навести** речне сливове наше земље. * **Поновити**, **утврдити** и **показати** простирање сливова на географској карти Србије. * **Издвојити** и **показати** на географској карти Србије веће реке ових сливова и њихове притоке. * **Навести** врсте језера која постоје у нашој земљи. * **Навести** пример за сваку врсту језера и **показати** га на географској карти Србије. * **Објаснити** на конкретном примеру сваког језера како је настало, **анализирати** његов облик и значај који има за локално становништво и привреду. * **Рад** на немим картама Србије у е уџбенику. |
| **Завршни део часа ( минута):** 5 минута |
| * **Провера** тачности задатака у немим картама и **оцењивање** усвојености наставних садржаја са претходних часова. |
| **Активности наставника** |
| Објашњава ученицима, разговара са њима, поставља им питања и наводи их да тачно одговоре на њих, уважава ученичка мишљења, подстиче их на логичко размишљање, похваљује њихову активност, врши запис на табли |
| **Активности ученика** |
| Ученици слушају, одговарају на постављена питања наставника и сами постављају питања. Активно учествују у раду разговором, постављањем питања и закључивањем. Записују текст са табле. |
| **ИЗГЛЕД ТАБЛЕ** |
| Реке и језера Србије  (утврђивање)  Питања за обнављање и утврђивање наставних садржаја:   1. Шта је речни слив, а шта речна долина? 2. Објасни разлику између речне мреже и речног система. 3. Покажи речне сливове Србије на географској карти. 4. Одреди и покажи на географској карти речна развођа међу сливовима наше земље. 5. Који предео Србије је најбогатији водама и зашто? 6. Покажи Велику Мораву и њене веће притоке. 7. Упореди дужине Велике, Јужне и Западне Мораве. 8. Од којих река настаје Западна Морава? 9. Покажи Тимок и реке од којих настаје. 10. Колико Бистрица тече Метохијском котлином? Покажи их. 11. Где се налази хидрографски чвор Србије? 12. Објасни појам бифуркације и наведи пример са наших простора. 13. Ком сливу припада река Драговиштица, од којих река настаје и где? 14. Шта су језера и који елементи их чине? 15. Наведи врсте језера према начину настанка језерског басена. 16. Наведи врсте језера према води која их испуњава. 17. Покажи на карти Србије наша еолска језера и објасни како су настала. 18. Покажи на карти Србије речна језера и објасни како су настала. 19. Има ли у нашој земљи ледничких језера, ако има, покажи где се она налазе. 20. Које су наше најпознатије бање? Где се оне налазе? 21. Које су функције бања? |
| **ЕВАЛУАЦИЈА ЧАСА:** |
|  |
| **ЗАПАЖАЊА НАСТАВНИКА:** |
|  |